Mundbind og andre forholdsregler | Allerød Biblioteker\nMundbind og andre forholdsregler\nAf Birgitte Rand\nAllerød Bibliotek følger myndighedernes retningslinjer og anvisninger for at forebygge spredning af coronavirus\nBrug mundbind eller visir\nFra torsdag den 29. oktober skal du bære mundbind eller visir på landets kulturinstitutioner herunder bibliotekerne. Det gælder også Allerød og Lynge Bibliotek.\nKravet gælder ikke, når du sidder ned og for børn op til 12 år.\nHold afstand og begræns fysisk kontakt\nHusk at holde afstand fra personalet og fra andre lånere.\nPersonalet vasker deres hænder eller bruger håndsprit hyppigt. Vi har stillet håndsprit op ved indgangen til biblioteket og ved siden af selvbetjeningsmaskinerne. Sprit venligst dine hænder af både ved ind- og udgang af biblioteket, samt inden og efter brug af selvbetjeningsmaskinerne. Vi har også stillet engangshandsker frem til betjening af selvbetjeningsmaskinerne.\nRengøring af hyppigt benyttede overflader\nVi afspritter selvbetjeningsmaskinerne to gange om dagen. Alle dørene har automatisk døråbningen eller bliver holdt åbent, når det er muligt.\nMindst 4 kvm pr person\nDer må maximum være 100 personer på Allerød Bibliotek og 30 personer på Lynge Bibiotek ad gangen.\nUndgå brug af kontanter\nDu kan betale dine gebyrer via vores hjemmeside og vores app, hvis du har mulighed for det.\nIngen adgang hvis du har symptomer på infektion med coronavirus\nDu ikke må komme ind på biblioteket, hvis du har symptomer på infektion med coronavirus. Hvis du har tør hoste, feber, eller vejrtrækningsbesvær, skal du blive hjemme indtil to døgn efter du ikke længere har symptomer på sygdom.\nKontakt biblioteket via email eller telefon, hvis du er forhindret i at hente- eller aflevere materialer, fordi du er coronasmittet eller er i en særlig risikogruppe - vi prøver at finde en god løsning.\nVi følger myndighedernes retningslinjer og det betyder at biblioteket fungerer anderledes i denne fase af genåbningen. Personalet håber på din forståelse, og at du støtter op om de forebyggende tiltag.\nKulturministeriets retningslinjer for kulturinstitutioner, hvor publikum bevæger sig rundt (PDF)\nSenest opdateret den 5. oktober 2020.\nSpørgsmål og svar om genåbning\nBiblioteket er genåbnet - her er svar på nogle af dine spørgsmål!\nBiblioteket genåbner den 18. maj\nMandag den 18. maj slår vi atter dørene op, hvilket giver dig mulighed for at låne og aflevere materialer på Allerød og Lynge Bibliotek. Vi kan næsten ikke få armene ned og glæder os rigtig meget til at se jer, men pga. sundhedsmyndighedernes retningslinjer og anbefalinger i forbindelse med COVID-19 er flere ting desværre ikke helt som de plejer.


Svømning, samvær og sammenhold\nOpdateret: 27 januar 2020\nDer var kampråb i luften og klor i næsen, da 600 elever fra 1.-6. klasse deltog i det store, årlige svømmestævne for alle Gladsaxes skoler.\nDer var kampråb i luften og klor i næsen, da 600 elever fra 1.-6. klasse fredag den 24. januar deltog i det store, årlige svømmestævne for alle Gladsaxes skoler. På hold á tre deltagere dystede børnene mod hinanden, mens søskende, forældre og bedsteforældre heppede fra tilskuerpladserne i Gladsaxe Svømmehal.\nSvømmestævnet arrangeres af Sportsudvalget, der består af en række ildsjæle fra samtlige af Gladsaxes skoler. Sportsudvalget inviterer hvert år Gladsaxes skoleelever til forskellige aktiviteter, hvor kammeratligt samvær, bevægelse og leg er i højsædet. Aktiviteterne har desuden et socialt og inkluderende sigte, som planlægges efter mottoet: Alle børn deltager ud fra det, de kan, og ikke ud fra, hvad der giver det bedste resultat!\n- Svømmestævnet giver børnene en sjov eftermiddag med masser af bevægelse, de lærer at samarbejde, at være en del af et fællesskab og at udvise en sund og fair konkurrenceånd, hvor man hepper på sine egne uden at nedgøre modstanderen, siger Guy Rubaudo fra Sportsudvalget, og fortsætter:\n- Det, at så mange forældre og bedsteforældre kommer som tilskuere til stævnet, giver børnene en helt fantastisk gejst og motivation for at vise, hvad de har trænet op til.\nOgså på tilskuerpladserne var der begejstring at spore.\n- Det er så dejligt med alle de her idrætsarrangementer, min datter elsker det, siger Kathrine Iversen, der er mor til Emma fra 2.A på Bagsværd Skole. Hun uddyber:\n- Emma elsker at være sammen alle de andre børn, at have det sjovt med dem på samme på alder fra andre skoler og møde dem, hun har gået i børnehave med. Motion bliver gjort til noget sjovt, til leg, og det er bare rigtig godt.\nLæs mere om Sportsudvalgets arbejde og arrangementer her\nEndnu et CO2-neutralt børnehus på vej i Gladsaxe\nDigitalt oplæg om børn og unge i coronatiden


Supernemt chia rugbrød som smager af "mere" - Se vores lækre opskrift\nmed surdej, honning og rugkerner\n8.5 dl vand\n3 dl chiafrø\n5 dl rugkerner\nLækkert, sundt og meget billigere end bagerens gourmetrugbrød\nHar du nogensinde investeret i et gourmetrugbrød fra en af de gode bagere? Så mindes du sikkert den usandsynligt lækre knasende sprøde skorpe hele vejen rundt om brødet…\nBagerens hemmelighed er – fedtstof! Det er fedt i skorpen, der gør den så sprød. Margarine, smør, planteolie…? Og netop så sprød bliver skorpen på dette skønne, sunde chia rugbrød, hvis du smører formen med 1/2 dl olivenolie inden bagningen.\nRugbrødet er sprængfyldt af fibre fra rugkerner og rugmel – og så er der store mængder af de vildt sunde chiafrø i. Hele 3 deciliter faktisk. Som iForm skriver: “To skefulde chiafrø rummer kalk svarende til flere glas mælk, mere omega-3 end en laksefilet og 30 % flere antioxidanter end blåbær” kilde.\nLækkert, sundt og billigt: Kan man ønske sig mere af et rugbrød? Ja, at det er nemt at lave.\nHurra, siger vi, for vores chia rugbrød er så let at gå til, at selv en søvnig 10-årig med svage overarme kan være med. Du skal bare røre 8 ingredienser sammen til en lind dej, som du hælder i en smurt form. Så enkelt er det: Det tager 10 minutter.\nRør surdej og vand sammen\nTilsæt de øvrige ingredienser i nævnte rækkefølge\nTag 3 dl dej fra og brug som surdej en anden god gang\nHæld dejen i en smurt form med film + elastik over og stil til hævning 12-24 timer ved stuetemperatur (smør formen med 0.5 dl olivenolie, hvis du ønsker meget sprød skorpe)\nBag rugbrødet 75 minutter midt i en 200 grader varm ovn\nPensl skorpen på det varme brød med lidt olivenolie og tag ud af formen\nOpbevar det afkølede rugbrød i et stykke bagepapir med en elastik omkring\n4 Comments Skjul kommentarer\nmaj 14, 2020 kl. 1:55 pm\nKan brødet bages med gær i stedet for surdej?\njuni 5, 2020 kl. 1:30 pm\nSå vidt vi ved, bliver rugbrød bedst med surdej. Det bruger bagere også. Du kan faktisk købe færdig surdej hos en del bagere. Hvis du beslutter dig for at prøve med gær (fx 30 gram?), hører vi gerne om resultatet.\njuli 1, 2020 kl. 8:17 am\nHvor for bliver mit brød klægt , jeg har fulgt opskrift , hævet 12 timer og bagt 1,5 time til 100gr kernetemperatur\nfebruar 24, 2021 kl. 10:09 pm\nDet er godt nok mærkeligt!? Du har oven i købet givet rugbrødet 15 minutter længere, end der står i opskriften. Lader du det køle helt af, inden du begynder at skære? Vi har bagt dette rugbrød i årevis uden problemer, så vi bliver dig svar skyldig.


Beate fra 'Den store bagedyst': Det var som en skilsmisse | BT Kendte - www.bt.dk\n9. nov. 2019 - 21.57\nBeate fra 'Den store bagedyst': Det var som en skilsmisse\nBeate Stengaard Sørensen røg lørdag aften ud af 'Den store bagedyst', og det var ikke nogen god oplevelse.\nFaktisk var det en ret brutal oplevelse, hvis man spørger den farverige frisør fra Aalborg.\n»Jeg snakkede med de andre om, at det er lidt ligesom en skilsmisse. Det er, som hvis ens store kærlighed lige pludseligt kom og sagde: 'Du flytter bare ud i dag',« siger Beate Stengaard Sørensen.\n»Jeg er meget følelsesladet, og jeg var virkelig ærgerlig.«\nBeate Stengaard Sørensen er røget ud af 'Den store bagedyst.' Foto: Foto: Carsten Mol / DR\nHun fortæller, at overgangen fra at have været en del af deltagerne i teltet til pludseligt at være ude var brat.\n»Så havde man gået i to-tre måneder og brugt al sin tid på at bage, og så med ét var det bare slut. Det er svært at forberede sig på sådan en omvæltning. Man går fra, at alt handler om at bage, til at man lige pludselig ikke behøver at tænke på kager mere,« forklarer hun videre.\nBeate Stengaard Sørensen fortæller dog, at hun efter runden med det britiske bagværk godt vidste, at det var hendes tid til at ryge ud. Inden bedømmelsen havde hun erkendt, at det ville blive hendes sidste dyst.\nHun siger, at de blev klædt godt på af DR til at medvirke i programmet, og de havde alle talt med en psykolog, inden de medvirkede i programmet, og derudover fik man også tilbudt at ses med psykologen, når man røg ud.\n»De havde godt sagt, at det ville blive som at tage hjem fra efterskole. At der godt kunne komme en tom følelse efter;« siger hun videre.\nHun fortæller desuden, at hun snakkede med psykologen om, hvordan det ville blive i det meget intense forløb, som 'Den store bagedyst' er, og hun blev desuden også klædt på til at være et kendt ansigt. Hun blev rådet til at få det ud af det, som hun ønskede, men mest af alt ville Beate Stengaard Sørensen bare gerne have vundet bagekonkurrencen, fortæller hun.\n»Jamen, det var så ærgerligt. Jeg havde drømt om at nå virkelig langt i 'Den store bagedyst'.«\nBeate Stengaard Sørensen bor i Aalborg med sin kæreste, og når hun ikke passer sit arbejde som frisør, passer hun sin hobby, hvor hun står på rulleskøjter på et rollerderbyhold.\n'Den store bagedyst': Dommerne så meget mærkelige ud i hovedet - og så fik Emil en undskyldning


Dell Color Multifunction Printer E525w - multifunktionsprinter (farve)\nDell Color Multifunction Printer E525w multifunktionsprinter (farve)\nProdukt nr.: 210-AEHD\nGør de daglige opgaver med udskrivning og billedbehandling nemmere med en pladsbesparende 4-i-1-multifunktionsfarveprinter med grundlæggende produktivitetsfunktioner, der gør dig endnu mere effektiv. Dell Printer Easy Installer med WiFi-, Ethernet- og USB-tilslutningsmuligheder. Få hurtige udskrivningshastigheder på op til 18 sider pr. minut (sort/farve) og scanningshastigheder på op til 17/7 ipm (sort/farve).\nGør udskrivningsopgaver og vedligeholdelse enklere med Dell Printer Hub. Få printeren hurtigt op at køre med Dell Printer Easy Installer. Med Dell Printer Hub3 får du automatiske meddelelser, når firmware- og softwareopdateringer er tilgængelige, eller når der mangler toner. Det er nemt at genbestille toner med direkte adgang til kompatible tonere. For at reducere behovet for vedligeholdelse leveres E525w med en enkelt fikseringsenhed, der er udviklet til at holde i hele printerens levetid.\nProduktbeskrivelse Dell Color Multifunction Printer E525w - multifunktionsprinter (farve)\nAnbefalet månedlig volumen 250 - 700 sider\nOriginalstørrelse 139.7 x 139.7 mm (minimum) - 216 x 356 mm (maks.)\nMedietype Konvolutter, almindeligt papir, etiketter, genbrugspapir, tykt papir\nPC-forbindelse USB 2.0, LAN, Wi-Fi(n), USB 2.0 vært\nDimensioner (B x D x H) 41 cm x 39.8 cm x 35.3 cm\nBilledskærm 4 linier x 20 tegn\nPrinterdrivere / Emuleringer PCL 5e, PCL 6, PostScript 3, XPS\nMinimal originalstørrelse 139.7 x 139.7 mm\nUnderstøttet medietype Konvolutter, almindeligt papir, etiketter, genbrugspapir, tykt papir\nDetaljer om dokument- og mediehåndtering Bakke til papirforsyning - 250 ark størrelse: 76.2 x 127 mm - 215.9 x 355.6 mm vægt: 60 g/m² - 163 g/m² ¦ Udbakke - 150 ark ¦ ADF - 15 ark\nHastighedsdetaljer Udskrivning: op til 18 spm (sider pr minut) - S/H ¦ Udskrivning: op til 18 spm (sider pr minut) - farve ¦ Scanning: op til 17 ipm - S/H ¦ Scanning: op til 7 ipm - farve ¦ Kopiering: op til 18 spm (sider pr minut) - farve ¦ Kopiering: op til 18 spm (sider pr minut) - S/H\nUnderstøttelse af operativsystemer Apple Mac OS X 10.6, MS Windows, Ubuntu Linux 12.04, MS Windows Server 2012 x64 Edition, MS Windows Server 2003 (32/64-bits), MS Windows Server 2008 (32/64-bit), MS Windows Server 2012 R2 x64 Edition, MS Windows XP (32/64 bit), MS Windows Vista (32/64-bit), MS Windows 7 (32/64 bits), SUSE Linux Enterprise Desktop 11 (32/64-bit), Apple Mac OS X 10.10, Windows 8 (32/64-bits), Windows 8.1 (32/64-bits)\nStrømforbrug i drift 280 Watt\nMed forbrugsartikler 1 x Patron (sort) - op til 700 sider ¦ 1 x Patron (cyan) - op til 700 sider ¦ 1 x Patron (magenta) - op til 700 sider ¦ 1 x Patron (gul) - op til 700 sider\nVedtagne normer EN 61000-3-2, NOM, EN 61000-3-3, EN55024, EN55022 Class B, RoHS, FCC Part 2, IEC 60950-1, EN 60950-1, WEEE, REACH, CAN/CSA C22.2 No. 60950-1-07\nBredde ved forsendelse 56.1 cm\nDybde ved forsendelse 54.9 cm\nHøjde ved forsendelse 52 cm\nVægt ved forsendelse 19.4 kg


Casa Soraperra i Canazei | Skiferie og skirejser | SlopeTrotter\n> Rejsemål > Canazei > Casa Soraperra\nBrugernes bedømmelse (27)\n23.08.2013 - Tine\nVi var et hold på 14 personer og havde de tre øverste lejligheder. Det var fremragende til os - tæt på alting og fint til prisen. Smuk udsigt fra altanen også. Der var lidt småting der ikke helt spillede i køkkenerne, men ikke noget der gik os voldsomt på. Så jeg ville ikke have betænkeligheder ved at booke stedet igen :) 16.08.2013 - Gunner\nVi boede 5 pers. i nederste lejlighed (ses på billedet)hvor der var god plads og pæn indretning, huset ligger centralt for liften og byen og tæt på skovløjpen, så man kan tage skiene hjem når dagen er omme 14.08.2013 - mathias\nVi boede 3 personer i øverste lejlighed.\nDer var massere af plads og fin afstand til by og lift.\nsovesofaen var ikke meget værd, men der var 2 ekstra madresser og så lagde vi dem på gulvet som seng og det fungerede helt fint.\n14.08.2013 - Karsten\nVi boede i nederste lejlighed (på bagsiden). Vi boede 3 - OK lejlighed til prisen. Fantastisk beliggenhed - kort afstand til piste, lift og byen. 14.08.2013 - Terkel\nVi boede tre i den øverste lejlighed, der var fin, ren og rummelig og tæt på både lifter og byen. Vi havde dog en del problemer med det inkluderede wifi, der ganske tit faldt ud.\n23.08.2012 - Marie\nVi boede to personer i øverste lejlighed. Dejligt med plads og stort toilet m. badekar - hvilket var skønt efter en lang dag i sneen. Fin gåafstand til lift og byen. Kan anbefales!\n23.08.2012 - Daniel\nHavde stuelejligheden vist på billedet. Intet prangende men absolut helt iorden til prisen og anbefalelses værdigt. Vi boede fem, hvilket gik fint, men fire er optimalt da man så ikke skal bruge sovesofaen. Ok afstand til lift og afterski. Det er jo ikke en stor by!\nØverste lejlighed er god til prisen - især hvis man er to...\n24.08.2011 - Tomas Mikkelsen\nVi boede 5 i lejligheden og den var absolut fin til prisen. En fin detalje, som vi ikke var opmærksomme på var vaskemaskinen. Lejligheden ligger fint - Canazei er jo ikke en stor by. Lejligheden overraskede positivt og jeg vil klart anbefale den til andre. 23.08.2011 - Kirsten Gericke\nVi boede to personer i stuelejligheden og syntes den var ok til prisen. Beliggenheden var rigtig god. Kort til alt. Varme osv. fungerede også. Ja, lejligheden er lidt mørk, men vi var der jo aldrig om dagen, hvor vi jo nød det fantastiske skiområde. Soveværelset var fint, og det samme gjaldt badeværelset. Der kunne da godt have været en ovn, men vi kunne da sagtens lave mad uden. Vi var lidt beklemte, da vi havde læst nogle af vurderingerne hjemmefra og forventede derfro nærmest en kælder af en lejlighed. Det kunne vi slet ikke genkende, da vi så lejligheden, og vi blev positivt overraskede. Det er ikke vild luksus, men rent, pænt og ordentæigt. 4 stjerner.\n19.08.2011 - Claus\nHyggelige lejligheder den på første sal som vi boede i er dejlig stor, vi havde også den i stuen, her boede de unge, også den var fin dog er der ingen ovn i denne hvilket man lige skal tænke over, hvis man selv laver mad i lejligheden, alt i alt nogle fine lejligheder, efter flere år på skiferie i Frankrig, er man ikke så godt forvent..:-) Der kan godt være lidt langt til liften om morgnen, men så er det til gengæld dejligt nemt om aftenen. Der skal falde en lille bemærkning ang. spisestedet lige ved siden af lejligheden, vi havde hørt at det skulle være et af de bedste steder i byen, derfor gemte vi det til den sidste aften, det viste sig dog at være en stor skuffelse, så det kan bestem ikke anbefales..:-(\n18.08.2011 - Judit\n6 personer i midterlejligheden er i overkanten. Sovesofa/slå ud seng i stuen har set bedre dage. Lidt sparsomt med bestik/knive/glas osv., men dem der har lejligheden er flinke til at hjælpe hurtigt med at supplere op med, hvad der evt. mangler. Ingen ovn begrænser mulighederne for mad til 6 personer, men ligger fint. Man skal jo alligevel ikke sidde og lumre i lejligheden, når man er på ski. Alt i alt fin lejlighed med fin beliggenhed.\n18.08.2011 - Jan R. Sørensen\nDejligt stort rum med skråvægge. Disse vægge er dog så lave at man har meget begrænset plads foran køkkenets håndvask. Dette resulterede i flere buler, både hos mig og min søn.\nDer hang løse ledninger ud ad væggen. Strømførende ledninger fremstod uden isolering og jeg er glad for at jeg ikke havde små børn med. Livsfarligt.\nDer var skimmel på flere af skunkvæggene. Lejligheden trænger til en ordentlig omgang. Men stedet er jo dejligt så det var en rigtig god tur.\n18.08.2011 - Søren Worm\nVi boede 3 personer i den nederste lejlighed i 2011, hvor den var blevet optimeret mht. lys og varme i forhold til 2010. Lejligheden er ok i den billige ende. Dog er sengen stuen langt under middel. Ellers fint, også mht. afstand til by, indkøb og lift.\n18.08.2011 - Max Haugaard\nVi havde de to øverste lejligheder og den nederste, vi har i alt 15 mand afsted på et firmaarrangement. Der var god plads og lelighederne var i fin stand og rengjorte da vi kom. Lidt problemer med foldesengene, men det blev da løst med tiden. God beliggenhed i forhold til lift og indkøb.\n20.08.2010 - Michael Haugaard\nVi boede 6 mand i den øverste lejlighed og det var lige i overkanten. Sovesofaerne i stuen og på det ene værelse var under middel. Vores lejlighed havde ovn, men det havde den nedenunder vist ikke, hvilket begrænser madlavningsmulighederne en del.\nBeliggenhed i forhold til lift, pist og centrum er udmærket.\n19.08.2010 - Peter Ronex\nVi boede 3 i taglejligheden og havde masser af plads. Der er flot udsigt. Køkkenet fungerer, hvis man ikke skal lave avanceret mad. God placering i forhold til liften. Der var problemer med varmen i radiatorerne, men vi fandt ud af at termostaten på væggen skulle have 1.hjælp � så var det ok resten af ugen. Lejligheden ligger tæt på centrum, hvor der er gode indkøbs muligheder. Desværre fandt vi først ud af, at naboen, La Stalla, er en fantastik hyggelig og god restaurant. Jeg vil anbefale et besøg, men husk at bestille bord. Vi rejser igen med Slobetrotter til Østrig 3/2011\nGode minder fra Kaj, Frank og Peter\n18.08.2010 - Henrik Sonne\nUdmærket lejlighed, med inventar i god stand.\nStore udfordringer med opvarmningen, både ved ankomst, hvor der ikke kunne skabes cirkulation og i løbet af ugen.\nLejligheden er mørk.\nSovesofa i stuen under middel.\nGod beliggenhed i forhold til lift, indkøb mv.\n17.08.2010 - Familien Edeltorp\nLejlighederne i Casa Soraperra er meget forskellige. Man skal ikke ønske sig at bo i den nederste lejlighed, som er meget mørk og dyster. \_\_\_"Fangehullet\_\_\_" som vi kaldte det. De øvrige lejligheder er ok. den øverste er ganske hyggelig. Varme og varmt vand er en mangelvare, det er et problem når det er meget koldt. Vi var en stor gruppe afsted som brugte alle 4 lejligheder så vi kunne hygge os sammen i de øvrige lejligheder. Den nederste var ikke værd at opholde sig i.\n19.08.2009 - Bettina\nOk lejlihed tæt på skovpisten og bymidten. Sengene kunne være bedre, specielt sovesofaen i stuen, der manglede brædder under madrassen. Ok køkken og flot med vaskemaskine.\n18.08.2009 - Bruno\nVi boede 4 personer i stuelejlighed. Pæne rummelige værelser og godt badeværelse. Fornuftig afstand til lift og bymidte samt gode restauranter i nærheden. Lidt langt til S.T.`s afterskisted.\nTæt på skovpisten når man vælger den til sidste nedkørsel efter dagen skiløb.\n17.08.2009 - Anders\nVi boede 4 gutter i den mellemste lejlighed, med godt køkken, fine værelser og god udsigt. Lidt besværlig gang til liften, og med is på vejen, lidt farlig:-), men ellers okay. Og fornuftig afstand fra centrum og indkøb. Kan sagtens anbefales.\n16.08.2009 - Anders & Mette\nVi boede i taglejligheden, der var rigtig hyggelig og passede perfekt til et par. Flot udsigt fra lejligheden. Køkkenet var spartsomt udstyret. Udemærket placering ift. liften. Vi kommer gerne igen.\n15.08.2009 - Betina\nDet var en ganske dejlig og rummelig lejlighed. Vi boede i den mellemste lejlighed. Men der var store problemer med varmen i radiatorerne, der sjældent virkede. Men beliggenheden er god og man har en ret fin udsigt!\n14.08.2009 - Gert\nUdmærket beliggenhed, men lejlighederne er meget forskellige. Taglejligheden er ret lækker, mens den laveste stuelejlighed er meget mørk. De praktiske ting fungerede ikke helt, såsom varme i radiatorerne (kun nogle gange), manglende køkkenudstyr, og udbrændte pærer - men alt i alt ok.\n14.08.2009 - Tina Petersen\nDer var masser af plads i lejligheden, hvad vi ikke havde været vant til i Frankrig. vi havde flot udsigt over pisten, i sær om aften, når lygterne var tændt. Lejligheden ligger i nærheden af centrum, hvor der findes Canazeis bedst bager, det har vi haft meget glæde af.\nCasa Soraperra er en af de bedst lejlighed som vi har haft.\nVi har været afsted på ski ferie mange år, men det er først gang, vi har været afsted med SlopeTrotter\nMange hilsner fra Tina og Sarah 14.08.2009 - Dorte Buur\nCasa Sorraperra har en perfekt beliggenhed i den gamle by tæt på skov pisten, og en god restaurant lige 50 m derfra. Dejligt nyt badeværelse. Dog manglede der en brødrister og en ovn. Men en rummelig og pæn lejlighed. Kan anbefales\nNæsten øverst oppe på den solrige bjergside af Canazei finder I Casa Sorraperra. Huset ligger tæt på det gamle centrum og samtidig i rolige omgivelser. I huset er der 4 lejligheder med plads til i alt 20 personer, og er ideelt til familier og mindre grupper. Her er 1- til 3-vær. lejligheder med plads til 4-6 personer. Lejlighederne er udstyrede med stort køkken med et bredt udvalg af materialer. Endvidere er der dusch/wc og internetadgang. Lejlighederne er rummelige og i god stand.\nLiften kan I nå med 5 minutters gang om morgenen. Det samme gælder for centrum og pisten.\n3-vær. lejlighed3-vær. lejlighed til maksimum 6 pers. er indrettet med 2 soveværelser, et køkken-opholdsrum og et badeværelse.Faciliteter: Fryser, håndklæder, kaffemaskine, kogeplader, ovn, sengelinned, tv, wi-fi (gratis)2-vær. lejlighed2-vær. lejlighed til maksimum 4 per. er indrettet med 1 soveværelse, et køkken-opholdsrum og et badeværelse. Denne lejlighed har separat indgang på den anden side af bygningen i forhold til de øvrige lejligheder. Endvidere ligger lejligheden i et lavere niveau og har derfor mindre lys udefra.Faciliteter: Fryser, håndklæder, kaffemaskine, kogeplader, mikroovn, sengelinned, tv, wi-fi (gratis)1-vær. lejlighed1-vær. lejlighed til maksimum 4 pers. er indrettet et køkken-opholdsrum med 4 sovepladser og et badeværelse.Faciliteter: Fryser, håndklæder, kaffemaskine, kogeplader, mikroovn, sengelinned, tv, wi-fi (gratis)\nTil skibussen400 m


Hvad stiller man op med ulydige børn? - Bedre Livsstil\nHjem » Kærlighed » Konflikter » Hvad stiller man op med ulydige børn?\nEr du bekymret over dit barns adfærd? Hvis din lille ignorerer hvad du siger de skal gøre, er det på tide, at du tager skridt til at løse problemet. Ulydighed kan korrigeres gennem kommunikation og passende strategier. Opdrag dit barn og skab et godt forhold til ham eller hende.\nBarndommen er en af de lykkeligste og mest udfordrende tider for alle forældre. Der er mange stadier, udfordringer og forandringer, som de skal møde sammen. I mellemtiden skal de forsøge at opretholde respekt, tillid og kommunikation mellem forældre og barn.\nI tilfælde af ulydige børn kan problemerne være endnu større. Deres holdninger er mere komplicerede at håndtere, og det kræver meget tålmodighed og vilje effektivt at rette op på deres adfærd.\nHvordan opfører ulydige børn sig?\nFor at identificere, hvad et ulydigt barn er, bør du se på deres adfærd.\nHvis de for eksempel begynder at ignorere dig, er det sandsynligt, at de går gennem den fase, hvor de begynder at måle, hvor langt de skal gå for at få det, de ønsker.\nDette får dem til at træffe beslutninger, hvor de altid vil gøre det modsatte af hvad du vil have. Dette sker ofte med børn der er opdraget i et mere autoritært miljø. Hvad der plejer at ske er, at han/hun bliver træt af altid at skulle følge ordrer. Derfor vil han/hun begynde at gøre oprør mod sine forældre eller andre, der fortæller ham eller hende hvad de skal gøre.\nDette irriterer nemt forældrene. Derefter begynder barnet at skabe et forhold mellem ulydighed og barnligt oprør for at få det, de vil have og blive hørt.\nOprørske børn har ikke ofte en fælles holdning, som let kan identificeres som sådan, hvilket gør dårlig opførsel vanskeligt at håndtere i tide.\nMen her er et par ting at holde øje med:\nUlydige børn ignorerer dine ordrer\nAt undlade at gøre, som de får besked på, er et tydeligt symptom hos ulydige børn. I dette tilfælde forsøger barnet at udøve sin lille mængde mangt ved at bryde de regler, som han/hun skal følge.\nDenne ulydighed kan skyldes flere faktorer. For eksempel konflikter mellem forældrene, søvnforstyrrelser, skilsmisse, sociale vanskeligheder, hyperaktivitet osv.\nDet er dog vigtigt at identificere, hvorfor barnet ikke adlyder. Dette er ofte en indikator på, hvorfor han/hun er ulydig, og dette vil hjælpe dig med at behandle problemet.\nUlydige børn laver ikke sine huslige pligter eller lektier\nDer er en mulighed for at du er alt for føjende eller eftergivende som forælder.\nMåske vil du gerne have at dit barn ser dig som ven for at skabe mere tillid mellem jer. Dette har normalt den modsatte virkning og resulterer i, at dit barn mister respekt for dig, og han/hun begynder ikke at lave sit arbejde.\nDit barn skal se dig som en autoritetsfigur, som hun eller han skal respektere, så længe du har hans eller hendes bedste interesse for øje.\nJo bedre forhold I har, jo mere skal du sørge for at de laver deres arbejde i skolen og hjemme.\nBarnet lyver for dig\nAt lyve er et ret almindeligt problem hos børn. Du skal dog adressere det tidligt, da det kan udvikle sig fra små løgne til store og forårsage problemer i fremtiden.\nDet er vigtigt, at du taler med dit barn, da dette er alderen, hvor de udvikler personlighedstræk. De beholder ofte disse træk gennem hele deres barndom, og det kan medføre problemer i fremtiden.\nHvad kan vi gøre for at korrigere ulydige børn?\nAt identificere den mest almindelige opførelse for et ulydigt barn er yderst vigtigt, når det kommer til at korrigere dem i tide. Vi vil dog dele nogle råd, som vil hjælpe med at rette op på ulydighed i ethvert barn.\nMeld dem til sport eller kunstneriske aktiviteter\nBørn har ofte en masse adrenalin og spændinger i deres kroppe på grund af monotonien ved altid at følge reglerne. Ulydighed er deres måde at komme ud med det på.\nAt tilmelde dem til sport eller en kunstnerisk aktivitet, som de er interesseret i, vil ikke kun hjælpe dem med at frigive alt det akkumulerede stress, men det vil også skabe vaner og disciplin.\nFjern privilegier, når de er ulydige\nHvis du fjerner privilegier, når de er ulydige, hjælper du med at rette op på deres uhensigtsmæssige adfærd.\nAt fjerne de ting, som han/hun kan lide eller som underholder ham eller hende, kan være et effektivt middel til at forbedre adfærd.\nDog må du aldrig straffe uden at give en forklaring. Tal med dit barn og lad ham eller hende forstå, at enhver handling har konsekvenser.\nKommuniker hvordan barnets ulydighed får dig til at føle\nSkæld ud handler ikke om at straffe dit barn eller afholde ham eller hende fra at gøre noget, han/hun kan lide.\nSkæld ud fortæller dit barn, hvordan deres indstilling får dig til at føle. Det handler om at forklare, hvordan det at være ulydigt vil påvirke hende eller ham på alle stadier af deres liv.\nDet er også vigtigt at skelne mellem lydighed og underkastelse. Lær barnet, at det at overholde reglerne er vigtigt for at opretholde gode personlige, familiemæssige og sociale forhold.\nAt lade det ulydige barn vide, at hans eller hendes adfærd påvirker dig og bekymrer dig, vil skabe et større familiesammenhold.\nBarnet vil forstå, at hans eller hendes holdninger påvirker en elsket, og han/hun vil begynde at rette op på grund af instinktet for at beskytte.\nUlydighed hos børn er mere almindeligt, end du måske tror, så vær ikke foruroliget. Det er heller ikke så svært at løse dette problem. At følge nogle råd, lære mere om dit barn hver dag, lytte og tale med ham eller hende, er alt sammen med til at hjælpe dig med at løse ulydighed og ethvert andet problem, der måtte opstå.\nSom forælder i denne situation skal du forblive rolig og ikke foretage nogen impulsive handlinger. Selvom vi ved, at et barns ulydighed kan være frustrerende, er det bedst at imødegå denne type problem med korrekt kommunikation og strategier, som vil fungere for jer begge.